桐乡市

桐乡市在吴越地区浙江省北部，为嘉兴市下辖个县级市。桐乡市经济较为发达，为全国頂具实力个县市之一，渠个综合竞争能力2010年勒拉浙江省县（市）个第十二位，全国百强县（市）个第四十五位，2009年GDP总量335.16亿人民幣（折合49.06亿美圓）。

桐乡市东面搭秀洲区相连，南邻海宁市，西毗杭州市余杭区搭德清县，西北接湖州市南浔区，北面搭江苏省苏州市吴江区交界。东西宽36公里，南北长34公里。

 行政区划 
下辖3个街道、9个镇、12个社区、43个居民区、179个行政村：
 街道办事处：梧桐街道、凤鸣街道、高桥街道。
 镇：乌镇镇、濮院镇、屠甸镇、石门镇、河山镇、洲泉镇、崇福镇、大麻镇。

 历史 
 三国时属嘉兴县地。
 吴越国辰光析嘉兴县置崇德县
 明宣德五年（1430年）分崇德县设桐乡县。
 1958年，崇德县并入。
 1993年，撤县设市（仍然为县级市）

 地理 
桐乡地处杭嘉湖平原浪，全境儕为平地，无一山丘。境内河流密布且多數连通京杭大运河，土地肥沃，农业邪氣发达。主产水稻、小麦、蚕茧咾啥。特产杭白菊，为原产地域产品，受国家保护。勒拉桐乡境内个濮院还有一个全国頂大个羊毛衫交易市场。

桐乡是现代著名作家茅盾搭丰子恺的故乡。古镇乌镇搭镇浪个茅盾故居，儕是重要个国家级文物，也是四大古镇之一，年接待游客200余万位列浙江之首。

 气象 
桐乡地处東亞大陸东南沿海，属典型个亚热带季风气候。温暖湿润、四季分明、雨水充沛、日照充足。有春湿、夏热、秋燥、冬冷个特点。以连续五日（以第一日开始）平均气温≤10℃为冬季，≥22℃为夏季，界於10℃~22℃之间为春季或者秋季。市境冬季頂长、秋季頂短。

 参考 

 外部链接 
 谷歌地图 
 百度地图

Category:浙江县级市
Category:嘉兴
*